O‘zbekiston Respublikasi fuqarolariga biometrik pasportlar, O‘zbekiston Respublikasi fuqarolariga xorijga chiqish biometrik pasportlari va fuqaroligi bo‘lmagan shaxslarga biometrik harakatlanish hujjatlari berganlik uchun tushayotgan mablag‘lardan fo

O‘zbekiston Respublikasi Prezidentining “O‘zbekiston Respublikasida pasport tizimini yanada takomillashtirish chora-tadbirlari to‘g‘risida” 2009-yil 23-iyundagi PF-4117-son Farmonini bajarish yuzasidan, shuningdek kreditlarga xizmat ko‘rsatishni hisobga olgan holda biometrik pasportlarni ishlab chiqarish bo‘yicha xarajatlarni qoplash maqsadida Vazirlar Mahkamasi qaror qiladi:
 1. Belgilab qo‘yilsinki: 
 a) O‘zbekiston Respublikasi fuqarolariga biometrik pasportlar, O‘zbekiston Respublikasi fuqarolariga xorijga chiqish biometrik pasportlari va fuqaroligi bo‘lmagan shaxslarga biometrik harakatlanish hujjatlari berganlik uchun davlat boji summasining 40 foizi miqdoridagi mablag‘lar Davlat personallashtirish markazining budjetdan tashqari hisob raqamiga tushadi; 
 b) Davlat personallashtirish markazining budjetdan tashqari hisob raqamiga tushgan mablag‘lar qat’iy ravishda maqsadli tartibda: 
 biometrik pasportlar, xorijga chiqish biometrik pasportlar va biometrik harakatlanish hujjatlari bukletlarini sotib olish; 
 biometrik hujjatlarni personallashtirish jarayonida qo‘llaniladigan va biometrik hujjatlarning ajralmas qismi bo‘lgan import sarflash materiallarini sotib olish; 
 biometrik pasport tizimini modernizatsiya qilish uchun import uskuna va dasturiy ta’minlash hamda ishlab chiqarish asbob-uskunalarini ta’mirlash uchun ehtiyot qismlar sotib olish; 
 Davlat xizmatlari markazlarining xorijga chiqish biometrik pasportlarini rasmiylashtirish va berish uchun maxsus asbob uskunalar va dasturiy ta’minot bilan jihozlash va texnik xizmat ko‘rsatish uchun foydalaniladi;
 xorijiy pudratchilar yoki O‘zbekiston Respublikasining pudrat tashkilotlari tomonidan uskunalarga texnik xizmat ko‘rsatish va biometrik pasport tizimining dasturiy ta’minoti qiymatiga haq to‘lash uchun foydalaniladi; 
 v) Davlat personallashtirish markazining budjetdan tashqari hisob raqamidagi mablag‘lar qoldig‘i kalendar yil oxirida respublika budjeti daromadiga o‘tkaziladi.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov va O‘zbekiston Respublikasi Bosh vazirining o‘rinbosari A.N. Aripov zimmasiga yuklansin.